Hoe lank nog? Week 3: Onthou om te onthou – IMPETUS
Hoe lank nog? Week 3: Onthou om te onthou
July 10, 2016 /in Hoe lank nog? Julie 2016 /by Steve Rootman
Wat ’n voorreg om vanoggend weer saam met julle te kuier, maar ook saam met julle te leer oor hoe om die lewe beter te doen.
Ons is besig in ons reeks Hoe lank nog? En verlede week het Braam met ons gesels oor Deuteronomium en ook dat dit ’n boek is van transie. Van gaan van een plek na ’n ander plek maar die volk is op pad nè. Hulle is nie hier nie Egipte maar ook nie daar nie Kanaän. Hulle sien al die beloofde land, hulle is nie meer in die wilderness besig om net rond te trek nie hulle sien al die land maar hulle is nog nie daar nie.
Dis soos as jy op pad is na Hartenbos en jy oor daai built gaan na George en jy die see so mooi sien en daar in die afstand sien jy Mosselbaai Hartenbos. Dis daar jy sien dit jy is opgewonde die reis is amper verby maar jy is nog nie daar nie.
En die volk is so hulle sien die land wat oorloop van melk en heuning maar hulle proe nog nie die melk en heuning nie. Hulle lewe nog in daai tussen in gedeelte. Ons as gemeente is in daai proses ons sien die gebou maar ons kan nog nie intrek nie. En dalk is jy in daai tussenin gedeelte met jou werk, of jou finansies jy is amper uit daai diep skuld uit maar jy is nog nie, jou huwelik of gebroke verhoudings wat herstel word maar nog nie heeltemal is nie. Afskeid van ’n geliefde en die proses om deur dit te werk.
En Deuteronomium leer ons dat ons nog steeds moet lewe selfs in die tussenin gedeeltes van die lewe. Vandag gaan ons bietjie kyk hoe lewe mens in die tussenin gedeeltes.
Nou die boek van Deuteronomium is ’n boek wat eintlik baie herhaal. Dit herhaal alles wat in die vorige vier boeke gesê is. Mosie (of vir julle Moses of oom Moses) is besig om die hele tyd stories en wette wat in vorige boeke geskryf is oor en oor met die volk te deel.
Dan in hoofstuk 5 kom Moses en hy roep almal by mekaar. 1 Moses het die hele volk Israel bymekaargeroep en gesê: “Luister baie goed na die voorskrifte en bepalings wat ek vandag aan julle gee. Leer dit en maak seker julle is gehoorsaam daaraan!
2 “Toe ons by Sinaiberg was, het die Here ons God ’n verbond met ons gesluit. 3 Die Here het die verbond nie net met ons voorouers gesluit nie, maar met almal van ons wat vandag hier is en nog lewe. 4 Die Here het persoonlik uit die vuur met ons op die berg gepraat. 5 Ek het as ’n bemiddelaar tussen julle en die Here gestaan, want julle was bang vir die vuur en wou nie teen die berg uitklim nie. Hy het met my gepraat en ek het sy woorde weer aan julle oorgedra. Dit is wat Hy gesê het: 6 “‘Ek is die Here julle God wat julle uit die slawerny van Egipte gered het. 7 “‘Moenie ander gode naas My aanbid nie.
So hy begin om vir hulle bietjie geskiedenis te gee van waar dit waaroor hy gaan chat vandaan kom en dan deel hy die 10 gebooie met hulle niks nuut nie en gesels hy oor die Sabat en in vers 12 gesels Mosie oor die Sabat en hoe dit moet gehou word en dan in vers 15 so in die middel van die 10 gebooie is daar hierdie een vers wat alles verander.
15 Onthou dat jy vroeër slawe in Egipte was en dat die Here jou God jou met groot krag en magtige dade daaruit gebring het. Dit is waarom die Here jou God jou beveel om die Sabbatdag te vier.
Onthou daai woord verander alles. Ons het gesê Deuteronomium is ’n herhaling van die vorige 4 boeke behalwe die woord. Julle sien in die vorige 4 Boeke saam word die woord 12 keer gebruik en elke keer is dit dat God onthou sy oor een koms met die volk, maar hier in Deuteronomium word die woord meer as 40 keer gebruik en dis elke keer dat die volk moet onthou hoe getrou God was in die verlede, Onthou wat God vir jou gedoen het Onthou wie God is.
So wat moet ek en jy doen wanneer ons in daai tussenin tyd is, ons moet onthou wie God is en wat hy al vir ons gedoen het in die verlede.
Hoekom want onthou gee ons identiteit.
Wanneer ek en jy in die tussenin tyd is, kan ons baie keer voel maar ons weet nie wie ons is nie. Ons kan baie vinnig twyfel in ons eie identiteit. Ons weet wie ons was maar nie wie ons gaan wees of kan wees nie. Dis belangrik om te onthou want ons verlede vorm ons. Ons verlede leer ons wie of wat ons nie wil wees nie, maar ook wat ons tot in staat is om te oorkom.
Dis interessant dat Moses die onthou vers doen net na Sabat. Ek vermoed dis omdat dit is waaroor Sabat gaan. In die Joodse gebruik praat hulle van die Sabat. Nou die Sabat is in hulle gebruik van Vrydagaand 7 uur tot Saterdagaand 7 uur. In daai 24 uur is Pa by die huis en die gesin is saam. Hulle eet saam om die tafel en hulle deel die stories van hulle voorvaders. Hulle celebrate mekaar. Bid vir mekaar moedig mekaar aan. Hulle gaan saam kerk toe as ‘’n gesin. Die kos is kla gemaak voor sabat begin daar is geen tegnologie nie. Fone is weg laptop is af geen T.V nie niks hullenet-net saam. En daarin kry hulle hul identiteit en weet hulle waar hulle vandaan kom en waarna toe hulle in staat is.
Ek onthou hoe my oupa my op Sondae rondgery het en dan het ons na al die huise en ontwikkelings gaan kyk in J-bay en dan het hy my stories vertel oor die Rootmans. Ek sal nooit vergeet nie ek was eenkeer in die moeilikheid en bang ’n oom het in my vasgery en hy het gesê ek het in hom vasgery en ek moet vir alles betaal. My oupa het my so gekyk en gesê moet nie worry nie, wat die ou nie weet nie is ons is Rooties en ’n Rootie is ’n Arend ons vlieg hoog bo ons is nie hoenders wat skrop op die grond nie en jy mors nie met ’n arend nie.
Julle jong klomp luister mooi, daar word altyd gesê julle is die toekoms van die kerk en julle is die toekoms van ons land en dit is baie waar maar ek wil julle aanmoedig gaan sit by die voete van ons ouer generasie en luister na hulle stories oor God se getrouheid, Sy voorsiening asook Sy vertroosting want deur hulle ondervinding en wysheid wat ons en veral julle jong klomp leer wie julle is en tot wat julle in staat is.
Nog ’n rede om te onthou is want dit gee ons hoop.
Vriende ons gedagtes het die vermoë om ons te help om hoop te sien en te skep. Deur te onthou hoe goed en getrou God vir jou was in die verlede help ons om moed te skep en te glo en vertrou dat die toekoms ook beter sal wees.
Die rede hoekom hierdie klippe hier voorlê en ons almal aanmoedig bring jou klip as die Here vir jou ’n wonderwerk gedoen het bring jou klip sit dit hier neer is want in hierdie tussenin tydperk waar ons as gemeente nou is met die bou proses en die vyand vir ons leuens wil vertel of ons mismoedig wil maak dan kyk ons na die klippe en ons onthou hoe getrou God was die laaste 2 jaar, ons onthou dat Hy gesê het Hy bou sy kerk en hy nooi my en jou om deel van die wonderwerk te wees, Hy sal die brood en vissies wat ek en jy in sy hand plaas vermeerder en soos julle in die bulletin sien is Hy steeds besig om wonderwerk op wonderwerk te doen en getrou te wees.
Vriende die Here is vol van die gedagte dat ons moet onthou. Al die feeste was gehou sodat die volk moet onthou, elke keer as ons nagmaal hou is dit sodat ek en jy kan onthou dat die prys is kla betaal. Paasfees onthou ons van God se groot genade maar ook Sy vrygewigheid. Kersfees onthou ons dat God ons so lief gehad het dat hy Sy enigste seun gegee het as geskenk vir my en jou.
En dis wanneer ek en jy onthou dis wanneer ek en jy stil raak en die Sabat vier wat ons kan onthou nie net wie ons is nie, maar ook in wie se hande ons is en dit gee ons hoop en krag om aan te hou in die tussenin tyd.
http://impetus.co.za/wp-content/uploads/2016/07/Hoe-Lank-Nog-WEB.jpg 223 297 Steve Rootman http://impetus.co.za/wp-content/uploads/2020/01/impetuswhite2020.png Steve Rootman2016-07-10 12:00:412016-07-27 13:03:10Hoe lank nog? Week 3: Onthou om te onthou
Hoe lank nog? Week 2: Die moeilikste deel van die reis Hoe lank nog? Week 4: Gister gee hoop vir môre